
ΟΔΗΓΙΕΣ ΠΡΟΣ ΕΚΠΑΙΔΕΥΤΙΚΟΥΣ ΓΙΑ ΕΠΙΣΚΕΨΕΙΣ ΣΧΟΛΙΚΩΝ ΜΟΝΑΔΩΝ

Αγαπητοί εκπαιδευτικοί, 
Σας ευχαριστούμε πολύ για το ενδιαφέρον σας να επισκεφτείτε το Κατώγι Αβέρωφ στο Μέτσοβο. 
[bookmark: _GoBack]Το οινοποιείο Κατώγι Αβέρωφ μέσα από το εκπαιδευτικό του πρόγραμμα στοχεύει να προσφέρει στους μικρούς επισκέπτες μια εποικοδομητική και ευχάριστη εμπειρία, εξοικειώνοντάς τους με το κόσμο των γεύσεων και των αρωμάτων, της παρατήρησης και των πειραμάτων, τον κόσμο του κρασιού. Η αρμονική συνεργασία μας πριν και κατά τη διάρκεια της επίσκεψης, αλλά και ύστερα από αυτήν, θα συμβάλλει στην ευρύτερη επιτυχία της.

ΓΕΝΙΚΕΣ ΠΛΗΡΟΦΟΡΙΕΣ ΓΙΑ ΤΗΝ ΟΡΓΑΝΩΣΗ ΜΙΑΣ ΕΚΠΑΙΔΕΥΤΙΚΗΣ ΕΠΙΣΚΕΨΗΣ 
To Κατώγι Αβέρωφ δέχεται σχολικές ομάδες κάθε Πέμπτη, εκτός επίσημων Εορτών και Αργιών. Η εκπαιδευτική επίσκεψη έχει διάρκεια μίας (1) ώρας και περιλαμβάνει ξενάγηση στους χώρους του οινοποιείου και συμμετοχή στο εκπαιδευτικό πρόγραμμα. 
Το πρόγραμμα υλοποιείται από την κα. Ελένη Μπίσα, φιλόγογο και υπεύθυνη φιλοξενίας του οινοποιείου και προϋποθέτει την έγκαιρη κράτηση (τηλ: 2656031490, email: winery@katogiaveroff.gr ).
Η τιμή του εισιτηρίου ανέρχεται στα 2 ευρώ για τους μαθητές και δωρεάν είσοδο για τους συνοδούς εκπαιδευτικούς. Μέγιστος αριθμός ατόμων που μπορεί να συμμετάσχει σε εκπαιδευτική επίσκεψη είναι τα 30 άτομα.  
Οταν προβείτε στην κράτηση, παρακαλούμε ενημερώστε μας σε περίπτωση που στην ομάδα υπάρχει παιδί με αναπηρία ή με μαθησιακές δυσκολίες και γενικότερα παιδί που για οποιοδήποτε λόγο χρήζει ιδιαίτερης προσοχής.

ΓΕΝΙΚΕΣ ΠΛΗΡΟΦΟΡΙΕΣ ΓΙΑ ΤΗ ΣΥΜΜΕΤΟΧΗ ΣΕ ΕΚΠΑΙΔΕΥΤΙΚΟ ΠΡΟΓΡΑΜΜΑ 
Παρακαλούμε εξασφαλίστε την εγκαιρη άφιξή στο οινοποιείο.
Η παρουσία σας και η ενεργός συμμετοχή σας στο πρόγραμμα, είναι απαραίτητη, τόσο για την εποπτεία της ομάδας, όσο και για να αξιοποιήσετε την εμπειρία των παιδιών μετά το εκπαιδευτικό πρόγραμμα στην τάξη. Είναι ιδιαίτερα σημαντικό να συμπληρώσετε το φύλλο αξιολόγησης που θα σας δοθεί, γιατί έτσι συμβάλλετε στη βελτίωση των εκπαιδευτικών υπηρεσιών. 
  

ΜΕΤΑ ΤΗΝ ΕΠΙΣΚΕΨΗ 
Συζητήστε με τα παιδιά για τις εντυπώσεις τους από την επίσκεψη και τη συμμετοχή στο εκπαιδευτικό πρόγραμμα. Υλοποιήστε σχετικές δράσεις ή καλλιτεχνικές δραστηριότητες, εμπνευσμένες από τη θεματική της επίσκεψης. 
Θα χαρούμε να μας αποστείλετε φωτογραφίες και σχετικό υλικό από τις εργασίες των παιδιών!
Ευχαριστούμε θερμά για τη συνεργασία σας.
Σας περιμένουμε στο Κατώγι Αβέρωφ.



www.katogiaveroff.gr
image1.png





R

= Irmm;.‘:x:":*" ;




